b'\n_START_ARTICLE_\nAirbus A320 grup\xc4\x97\n_START_SECTION_\nGamyba\n_START_PARAGRAPH_\nA320 grup\xc4\x97s laineriai: A318, A319, A321, A320 (nuo 2007 met\xc5\xb3) gaminami Hamburge, Vokietijoje (A320 iki 2007\xc2\xa0m. buvo gaminamas Tul\xc5\xabzoje, Pranc\xc5\xabzija). Visi perve\xc5\xbeimai tarp gamykl\xc5\xb3 vykdomi A300-600ST \xe2\x80\x9eAirbus Beluga\xe2\x80\x9c tipo orlaiviais. 2008\xc2\xa0m. gamykla gamino 32 A320 grup\xc4\x97s orlaivius per m\xc4\x97nes\xc4\xaf. Nuo 2010\xc2\xa0m. planuojama prad\xc4\x97ti gaminti A320 grup\xc4\x97s orlaivius ir Kinijoje. Gamykloje Tiandzine tur\xc4\x97t\xc5\xb3 b\xc5\xabti gaminama apie 50 orlaivi\xc5\xb3 per m\xc4\x97nes\xc4\xaf.\n_START_SECTION_\nA319\n_START_PARAGRAPH_\nA319 tai A320 sutrumpinta versija. Prad\xc5\xbeioje \xc5\xa1ie laineriai buvo vadinami A320M-7 (Minus 7-os A320 fiuzelia\xc5\xbeo sekcijos). A319 oro laineriai apr\xc5\xabpinti IAE V2500 (versija A319-130) arba \xe2\x80\x9eCFM International\xe2\x80\x9c CFM56-5 (versija A319-110) varikliais. Bazinis modelis skraidina 124 (8/116) keleivius maksimaliu 6650\xc2\xa0km atstumu. Taip pat yra versija talpinanti 142 asmenis vienos klas\xc4\x97s kompuonuot\xc4\x97s salone._NEWLINE_A319 prad\xc4\x97tas kurti 1993\xc2\xa0m. 1995\xc2\xa0m. rugpj\xc5\xab\xc4\x8dio 25 d. A319 pakilo pirmajam skryd\xc5\xbeiui._NEWLINE_A319CJ\xc2\xa0\xe2\x80\x93 privataus orlaivio variantas. Apr\xc5\xabpintas tais pa\xc4\x8diais varikliais kaip ir A320, sukomponuotu VIP salonu, pritaikytu 39 asmenims. Vietoj baga\xc5\xbeo skyriaus sumontuoti papildomi kuro bakai, kurie leid\xc5\xbeia padidinti maksimal\xc5\xb3 skryd\xc5\xbeio nuotol\xc4\xaf iki 12 000\xc2\xa0km. Papildomi bakai, bei salonas gali b\xc5\xabti i\xc5\xa1montuoti, sumontuotas standartinis salonas ir laineris virsta paprastu A319. Tai \xc5\xbeymiai padidina jo likutin\xc4\x99 vert\xc4\x99._NEWLINE_A319ACJ\xc2\xa0\xe2\x80\x93 A319CJ modifikacija skirta auk\xc5\xa1t\xc5\xb3 pareig\xc5\xabn\xc5\xb3 kelion\xc4\x97ms. \xc5\xa0ie oro laineriai skraidina Brazilijos, Venesuelos, Tailando, \xc4\x8cekijos, Turkijos ir Malaizijos pirmuosius asmenis._NEWLINE_A319LR\xc2\xa0\xe2\x80\x93 standartinis A319, apr\xc5\xabpintas papildomais kuro bakais, biznio klas\xc4\x97s salonu 48 keleiviams, naudojamas biznio klas\xc4\x97s, ilgo nuotolio skryd\xc5\xbeiuose. Jo did\xc5\xbeiausias skryd\xc5\xbeio nuotolis 8 300\xc2\xa0km.\n_START_SECTION_\nA321\n_START_PARAGRAPH_\nA321 ma\xc5\xbeiausiai pakeistas A320 variantas. A321 k\xc5\xabrimas prasid\xc4\x97jo 1989\xc2\xa0m. lapkrit\xc4\xaf, \xc4\xaf or\xc4\x85 pirmasis A321 pakilo 1993\xc2\xa0m. kovo 11 d. Pagrindinis ir did\xc5\xbeiausias skirtumas tai 6,93 metro ilgesnis fiuzelia\xc5\xbeas (4,27\xc2\xa0m pailg\xc4\x97jo priekin\xc4\x97, 2,67\xc2\xa0m galin\xc4\x97 dalis). Be to, buvo sustiprinta va\xc5\xbeiuokl\xc4\x97 (reik\xc4\x97jo atlaikyti didesn\xc4\xaf svor\xc4\xaf), u\xc5\xbed\xc4\x97tos didesn\xc4\x97s padangos, naudojami padidintos galios varikliai._NEWLINE_Bazinis A321-200 variantas nusileid\xc5\xbeia A320 skryd\xc5\xbeio nuotoliu, nes nebuvo montuojami papildomi kuro bakai (nenor\xc4\x97ta didinti mas\xc4\x97s). Tokiai pad\xc4\x97\xc4\x8diai i\xc5\xa1taisyti, 1995\xc2\xa0m. buvo prad\xc4\x97tas kurti A321-300, kuris pilnai pakrautas jau gal\xc4\x97jo atlikti transatlantinius skryd\xc5\xbeius, naudodamas V2533-A5 arba CFM56-5B3 variklius ir apr\xc5\xabpintas papildomu 2 900 l kuro baku (modifikuotas variantas tur\xc4\x97jo du tokius bakus centrin\xc4\x97je fiuzelia\xc5\xbeo dalyje). A321-300 pirmajam skryd\xc5\xbeiui pakilo 1996\xc2\xa0m. gruod\xc4\xaf.\n_START_SECTION_\nKrovinin\xc4\x97 versija\n_START_PARAGRAPH_\nA320 ir A321 oro laineri\xc5\xb3 perdirbimo i\xc5\xa1 keleivin\xc4\x97s \xc4\xaf krovinin\xc4\x99 versij\xc4\x85 programa buvo prad\xc4\x97ta \xc4\xafgyvendinti Drezdene (Vokietija) ir \xc5\xbdukovskyje (Rusija) 2008\xc2\xa0m. Jau 2012\xc2\xa0m. tur\xc4\x97jo pasirodyti pirmieji A320P2F ir A321A2F l\xc4\x97ktuvai, ta\xc4\x8diau 2011\xc2\xa0m. bir\xc5\xbeelio 3 d. Airbus at\xc5\xa1auk\xc4\x97 \xc5\xa1ias programas d\xc4\x97l dideli\xc5\xb3 i\xc5\xa1laid\xc5\xb3 ir padid\xc4\x97jusio keleivini\xc5\xb3 l\xc4\x97ktuv\xc5\xb3 poreikio._NEWLINE_2015\xc2\xa0m. bir\xc5\xbeelio 17 d. \xe2\x80\x9eST Aerospace\xe2\x80\x9c pasira\xc5\xa1\xc4\x97 sutart\xc4\xaf su Airbus ir \xe2\x80\x9eEADS EFW\xe2\x80\x9c d\xc4\x97l naujos A320/A321 keleivini\xc5\xb3 l\xc4\x97ktuv\xc5\xb3 perdarymo \xc4\xaf krovininius programos.'